**KONFERENCIA BISKUPOV SLOVENSKA NA ZÁKLADE ODPORÚČANÍ ÚRADU VEREJNÉHO ZDRAVOTNÍCTVA**

**A  STANOVISKA VLÁDY PREDLŽUJE**

**ZÁKAZ SLÁVENIA VEREJNÝCH SV. OMŠÍ AŽ DO ODVOLANIA.**

**V prípade duchovnej služby kňaza môžete volať na číslo: 0903 849 065.**

**V našej farnosti bude možné i v nasledujúcom týždni pristupovať ku sv. spovedi.** Je dôležité dodržiavať vzájomné odstupy a vyvarovať sa združovaniu ľudí. Pre svoju ochranu i ochranu kňaza sa bude spovedať vonku pred kostolom v ochranných rúškach s malým odstupom v nasledovné dni:

**v Kočíne v stredu od 18.00 do 19.00 hod.** pred bočným vchodom kostola

**v Lančári vo štvrtok od 18.00 do 19.00 hod.** za kostolom

**v Šterusoch v piatok od 18.00 do 19.00 hod.** pred bočným vchodom kostola

**V stredu 15. 4. bude rozlúčka s naším zosnulým bratom Jaroslavom Krihom**. Obrad bude začínať o 13.00 hod. na cintoríne na Bratislavskej ul. v Piešťanoch. Z dôvodu pretrvávania mimoriadnych opatrení smerujúcich k zastaveniu šírenia pandémie nového korona vírusu sa rozlúčky môže zúčastniť len najbližšia rodina.

**Ďakujem** obci Kočín-Lančár i obci Šterusy za pomoc pre farnosť vyhlasovaním a zverejňovaním informácií i za iniciatívu, podporu a možnosť vysielať prenosy zo sv. omší a slávení prostredníctvom internetu na stránke [www.kocinlancar.sk](http://www.kocinlancar.sk).

**Na budúcu nedeľu bude opäť prenos sv. omše o 11.00 hod.**

Za veľkú obetu a pomoc v tejto veci ďakujem pánovi starostovi Ing. Štefanovi Lányimu, pani kostolníčke Justíne Johanovej, pánovi Matejovi Slabému a firme Petrocomp za zrealizovanie internetového pripojenia do kostola.

Ďakujem pánovi Emilovi Jankovičovi za vyhotovenie novej ambóny pre dolný kostol v Lančári.

Ďakujem i bohuznámym dobrodincom za veľkú pomoc v tomto neľahkom období pre kostoly a farnosť formou darov 100, 50, 50, 30 a 10,- EUR.

Ďakujem za všetky vaše modlitby a obety, ktoré zvlášť v tejto neľahkej dobe prinášate za svoje rodiny, za chorých a trpiacich, zdravotnícky personál, zákonitých predstavených i za našu farskú rodinu.

**Napriek všetkému, čo teraz prežívame Vám želám a vyprosujem požehnané prežitie veľkonočného obdobia.**

 Marek Križan, farár